เลือดล้างหน้าเด็กเป็นทุกคนไหมมันเป็นยังไงคับแล้วมันเป็นช่วงวันไหนครับ
สวัสดีค่ะ เลือดล้างหน้าเด็ก คืออาการที่มีเลือดออกมาจากช่องคลอดแบบกระปริบกระปรอยแต่ไม่ใช่ประจำเดือน เป็นอาการที่เกิดขึ้นกับผู้หญิงที่เพิ่งเริ่มตั้งครรภ์ ส่วนใหญ่แล้วมักจะเกิดขึ้น 10-14 วัน หลังจากการปฏิสนธิ ซึ่งอาจทำให้เข้าใจผิดว่าเป็นประจำเดือนได้ไม่ได้เกิดในผู้หญิงตั้งครรภ์ทุกคน และไม่ได้ใช้เพื่อยืนยันการตั้งครรภ์ค่ะเลือดล้างหน้าเด็ก เป็นอาการที่ไม่อันตราย และมีอาการเพียง 1-2 วันเท่านั้น แต่หากมีเลือดออกติดต่อกันเกินกว่า 2 วัน และมีปริมาณกับสีของเลือดผิดปกติ คือเลือดออกมากหรือเลือดเป็นลิ่ม สีของเลือดมีสีแดงสดแทนที่จะเป็นสีชมพูหรือสีน้ำตาลก็ควรปรึกษาแพทย์ เพราะอาจเกิดจากสาเหตุอื่นๆเช่นภาวะแทรกซ้อนจากการตั้งครรภ์หรือการติดเชื้อที่มดลูกหรือปากมดลูกหากสงสัยการตั้งครรภ์ แนะนำยืนยันการตั้งครรภ์ด้วยปัสสาวะหรือเลือด หากไม่แน่ใจควรปรึกษาสูตินรีแพทย์